CELEX: C2007/199/06
Language: mt
Date: 2007-08-25 00:00:00
Title: Kawża C-522/04: Sentenza tal-Qorti tal-Ġustizzja (It-Tieni Awla) tal- 5 ta' Lulju 2007 — Il-Kummissjoni tal-Komunitajiet Ewropej vs Ir-Renju tal-Belgju ( Nuqqas ta' Stat li jwettaq obbligu — Moviment liberu tal-persuni — Moviment liberu tal-ħaddiema — Libertà li jiġu pprovduti servizzi — Libertà ta' stabbiliment — Moviment liberu ta' kapitali — Artikoli 28, 31, 36 u 40 tal-Ftehim li jistabbilixxi ż-Żona Ekonomika Ewropea — Direttiva 2002/83/KE — Leġiżlazzjoni fiskali li tipprevedi trattament inqas favorevoli lill-kontribuzzjonijiet għal skemi ta' rtirar mix-xogħol imħallsa lil impriżi ta' assigurazzjoni stabbiliti f'pajjiż barrani — Tassazzjoni fil-Belġju fuq il-kapital u tal-valuri ta' tisrif imħallsa lill-benefiċjarji, li jkunu ttrasferixxew ir-residenza tagħhom f'pajjiż barrani — Konvenzjoni għall-prevenzjoni tat-tassazzjoni doppja — Rappreżentant responsabbli )

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/4
            
         Sentenza tal-Qorti tal-Ġustizzja (It-Tieni Awla) tal-5 ta' Lulju 2007 — Il-Kummissjoni tal-Komunitajiet Ewropej vs Ir-Renju tal-Belgju
   (Kawża C-522/04) (1)
   
   (“Nuqqas ta' Stat li jwettaq obbligu - Moviment liberu tal-persuni - Moviment liberu tal-ħaddiema - Libertà li jiġu pprovduti servizzi - Libertà ta' stabbiliment - Moviment liberu ta' kapitali - Artikoli 28, 31, 36 u 40 tal-Ftehim li jistabbilixxi ż-Żona Ekonomika Ewropea - Direttiva 2002/83/KE - Leġiżlazzjoni fiskali li tipprevedi trattament inqas favorevoli lill-kontribuzzjonijiet għal skemi ta' rtirar mix-xogħol imħallsa lil impriżi ta' assigurazzjoni stabbiliti f'pajjiż barrani - Tassazzjoni fil-Belġju fuq il-kapital u tal-valuri ta' tisrif imħallsa lill-benefiċjarji, li jkunu ttrasferixxew ir-residenza tagħhom f'pajjiż barrani - Konvenzjoni għall-prevenzjoni tat-tassazzjoni doppja - Rappreżentant responsabbli’)
   (2007/C 199/06)
   Lingwa tal-kawża: il-Franċiż
   Partijiet
   
      Rikorrent: Il-Kummissjoni tal-Komunitajiet Ewropej [rappreżentanti: R. Lyal u D. Triantafyllou, aġenti]
   
      Konvenut: Ir-Renju tal-Belgju [rappreżentanti: E. Dominkovits u M. Wimmer, aġenti]
   Suġġett
   Nuqqas ta' Stat li jwettaq obbligu — Ksur ta' l-Artikoli 18, 39, 43, 49 u 56 tat-Trattat KE, ta' l-Artikoli 28, 31, 36 u 40 tal-Ftehim ŻEE kif ukoll ta' l-Artikoli 5(1) u 53(2) tad-Direttiva tal-Parlament Ewropew u tal-Kunsill 2002/83/KE, tal-5 ta' Novembru 2002 li tikkonċerna l-assigurazzjoni fuq il-ħajja (ĠU L 345, p.1) — Leġiżlazzjoni fiskali li tipprevedi trattament inqas favorevoli tal-kontribuzzjonijiet lill-iskemi professjonali ta' pensjonijiet imħallsa lill-impriżi ta' assigurazzjoni stabbiliti barra mill-pajjiż, l-impożizzjoni ta' taxxa fil-Belġju fuq kapitali u valuri ta' rinunzja mħallsa lill-benefiċjarji li jkunu trasferew ir-residenza tagħhom lejn pajjiż ieħor kif ukoll l-obbligu ta' dawn l-impriżi li jkollhom rappreżentant li jirrisjedi fil-Belġju sabiex jiggarantixxi l-ħlas tat-taxxa annwali fuq il-kuntratti ta' assigurazzjoni
   Dispożittiv
   
               1)
            
            
               
                           —
                        
                        
                           Billi ssuġġetta t-tnaqqis tal-kontribuzzjonijiet mingħand min iħaddem dovuti għal assigurazzjoni supplementari kontra x-xjuħija u l-mewt qabel iż-żmien, għall-kundizzjoni, prevista fl-Artikolu 59 tal-Kodiċi tat-taxxi fuq id-dħul ta' l-1992, awtorizzata bid-Digriet Irjali ta' l-10 ta' April 1992, kif emendat mil-liġi tat-28 ta' April 2003, dwar il-pensjonijiet supplementari u s-sistema fiskali tagħhom u ċerti vantaġġi supplementari fir-rigward tas-sigurtà soċjali, li dawn il-kontribuzzjonijiet jitħallsu lil impriża ta' assigurazzjoni jew lil fond ta' previdenza stabbilit fil-Belġju;
                        
                     
                           —
                        
                        
                           billi ssuġġetta t-tnaqqis tat-taxxa fuq tfaddil għal żmien twil mogħtija, skond l-Artikoli 145/1 u 145/3 tal-Kodiċi tat-taxxi fuq id-dħul ta' l-1992, kif emendata mil-liġi tat-28 ta' April 2003, għall-kontribuzzjonijiet personali ta' assigurazzjoni supplementari kontra x-xjuħija u l-mewt qabel iż-żmien jew ta' pensjoni supplementari imħallsa minn min iħaddem permezz ta' tnaqqis fuq il-ħlas tal-ħaddiem, jew mill-impriża permezz ta' tnaqqis fuq il-ħlas tad-direttur ta' l-impriza li mhuwiex marbut minn kuntratt tax-xogħol, għall-kundizzjoni li dawn il-kontribuzzjonijiet jitħallsu lil impriża ta' assigurazzjoni jew lil fond ta' previdenza stabbilit fil-Belġju;
                        
                     
                           —
                        
                        
                           billi ppreveda, fl-Artikolu 364(a) tal-Kodiċi tat-taxxi fuq id-dħul ta' l-1992, kif emendat mil-liġi tat-28 ta' April 2003, li, fejn il-kapital, il-valuri ta' tisrif mill-ġdid u t-tfaddil previsti fl-Artikolu 34 ta' l-istess Kodiċi jitħallsu jew jingħataw lil persuna taxxabbli li kienet min qabel ittrasferixxiet id-domiċilju jew l-istabbiliment fiss tal-beni tagħha f'pajjiż barrani, il-pagament jew l-attribuzzjoni jitqies li seħħ ġurnata qabel dan it-trasferiment, u jiġu assimilati ma' attribuzzjoni, skond it-tieni paragrafu ta' l-imsemmi Artikolu 364(a) kull trasferiment previst fl-Artikolu 34(2) u (3), ta' l-istess Kodiċi, b'tali mod li kull assiguratur għandu, skond l-Artikolu 270 ta' l-imsemmi Kodiċi, l-obbligu li jżomm ħlas ta' taxxa proviżorja fuq il-kapital u l-valuri ta' tisrif imħallsa lil non resident li kien, f'kwalunkwe ħin, resident fiskali Belġjan safejn dawn ta' l-aħħar ġew ikkostitwiti, totalment jew parzjalment, waqt il-perijodu li fih il-persuna konċernata kienet residenti fiskali Belġjana, anki jekk il-ftehim fiskali bilaterali konklużi mir-Renju tal-Belġju jagħtu d-dritt ta' intaxxar ta' tali dħul lil Stat kontraenti ieħor;
                        
                     
                           —
                        
                        
                           billi ssuġġetta, skond l-Artikolu 364(b) tal-Kodiċi tat-taxxi fuq id-dħul ta' l-1992, kif emendat mil-liġi tat-28 ta' April 2003, xi trasferimenti ta' kapital, jew tal-valuri ta' tisrif li jikkostitwixxu l-mezz ta' kontribuzzjonijiet mingħand min iħaddem jew ta' kontribuzzjonijiet personali ta' rtirar supplementari, magħmula mill-fondi tal-pensjoni jew il-korp ta' assigurazzjoni li fihom ġew stabbiliti, favur il-benefiċjarju jew is-suċċessuri tiegħu fit-titlu għal fond ieħor ta' pensjoni jew għal korp ta' l-assigurazzjoni ieħor stabbilit barra mill-Belġju, filwaqt li tali trasferiment ma jikkostitwixxix operazzjoni taxxabbli jekk il-kapital jew il-valuri ta' tisrif jiġu ttrasferiti lil fond ieħor ta' pensjoni jew ta' korp ieħor ta' assigurazzjoni stabbilit fil-Belġju;
                        
                     
                           —
                        
                        
                           billi eżiġa, fuq il-bażi ta' l-Artikolu 224/2a tar-Regolament ġenerali dwar it-taxxi assimilati għall-boll tad-Digriet Irjali tat-3 ta' Marzu 1927, kif emendat mid-Digriet Irjali tat-30 ta' Luju 1994, li l-assigurazzjonijiet barranin li m'għandhomx uffiċċju rreġistrat fil-Belġju jiksbu approvazzjoni, qabel ma joffru s-servizzi tagħhom fil-Belġju, ta' rappreżentant responsabbli residenti, li jimpenja ruħu personalment u bil-miktub lejn l-Istat Belġjan, għall-ħlas tat-taxxa annwali fuq il-kuntratti ta' assigurazzjoni, ta' l-interessi u multi, li jistgħu jkunu dovuti fir-rigward tal-kuntratti dwar ir-riskji fil-Belġju;
                        
                     ir-Renju tal-Belġju naqas milli jwettaq l-obbligi li huwa għandu skond l-Artikoli 18 KE, 39 KE, 43 KE, 49 KE u 56 KE, l-Artikoli 28, 31, 36 u 40 tal-ftehim dwar iż-Żona Ekonomika Ewropea, tat-2 ta' Mejju 1992, kif ukoll l-Artikolu 4 tad-Direttiva tal- Kunsill 92/96/KEE ta' l-10 ta' Novembru 1992 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi li jirrelataw għal assigurazzjoni diretta fuq il-ħajja u li jemendaw id-Direttiva 79/267/KEE u 90/619/KEE (it-tielet Direttiva dwar l-assigurazzjoni fuq il-ħajja), wara r-riformulazzjoni, ta' l-Artikolu 5(1) tad-Direttiva tal-Parlament Ewropew u tal-Kunsill 2002/83/KE. tal-5 ta' Novembru 2002 li tikkonċerna l-assigurazzjoni fuq il-ħajja.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Ir-Renju tal-Belġju huwa ordnat ibati l-ispejjez.
            
         
      (1)  ĠU C 249 ta' l-14.10.2006.